
PARLAMENTUL ROMÂNIEI
CAMERA DEPUTAȚILOR

COMISIA PENTRU ÎNVĂȚĂMÂNT
[bookmark: _GoBack]București, 19 aprilie 2021
Nr.4C-11/634

RAPORT 
asupra propunerii legislative pentru modificarea și completarea art.65 alin.(62) și articolul 68 alin. e) 
din Legea educației naționale nr.1/2011
 (Plx. 119/2021)


1. În baza prevederilor art. 94 din Regulamentul Camerei Deputaților, republicat, cu adresa nr. Plx. 119 din 06 aprilie 2021, Comisia pentru învățământ a primit spre dezbatere, în fond, propunerea legislativă pentru modificarea și completarea art.65 alin.(62) și articolul 68 alin. e) din Legea educației naționale nr.1/2011.

[bookmark: _Hlk39564458]Pentru întocmirea raportului, Comisia a analizat avizul favorabil al Consiliului Legislativ nr.178/05.04.2021 și avizul nefavorabil al Consiliului Economic și Social cu nr.2439/16.03.2021.

Propunerea legislativă are ca obiect de reglementare modificarea și completarea Legii educației naționale nr.1/2011, cu modificările și completările ulterioare, în sensul instituirii posibilității ca Ministerul Educației, în colaborare cu Ministerul Mediului, Apelor și Pădurilor, să elaboreze o strategie privind educația pentru mediu, până la data de 31 decembrie 2021, care să fie transpusă în planurile-cadru de învățământ primar și gimnazial, începând cu anul școlar 2022-2023.

	2. În funcție de obiectul și conținutul său, propunerea legislativă face parte din categoria legilor organice, potrivit prevederilor art. 73 din Constituția României, republicată.

	La lucrările Comisiei au fost prezenți un număr de 21 deputați, din totalul de 25 membri ai Comisiei.
În baza prevederilor art. 55 și 56 din Regulamentul Camerei Deputaților, republicat, la dezbaterea propunerii legislative au participat ca invitați: doamna Ioana Lazăr - secretar general în cadrul Ministerului Educației; domnul Eugen Ilea - vicepreședinte, Federația Părinților și Aparținătorilor Legali din România.
	
	3. Potrivit prevederilor art. 75 alin. (1) din Constituția României, republicată, și ale art.91 alin.(8) din Regulamentul Camerei Deputaților, republicat, Camera Deputaților este primă Cameră sesizată.
		
4. În urma dezbaterii, în ședința din data de 13 aprilie 2021, Comisia, cu 8 voturi pentru respingere, 5 voturi împotriva respingerii și 8 abțineri,  a propus adoptarea propunerii legislative cu amendamentele admise de tehnică legislativă din Anexa ce face parte din prezentul raport. 

  Anexa 
AMENDAMENTE ADMISE 


	Nr.
crt.
	Text 
Lege nr.1/2011 cu m si c ult
	Text 
propunere legislativă 
	Text propus de Comisii
(autor amendamente)
	Motivare

	1.
	---
	Titlul Legii: Lege pentru modificarea și completarea art. 65 alin. (62) și articolul 68 alin e) din Legea educației naționale nr.1/2011
	Titlul Legii: Lege pentru modificarea și completarea Legii educației naționale nr.1/2011
	Respectarea normelor de tehnică legislativă 

	2.
	

---
	

---
	Art. I. – Legea educației naționale nr. 1/2011, publicată în Monitorul Oficial al României, Partea I, nr. 18 din 10 ianuarie 2011, cu modificările și completările ulterioare,  se modifică și se completează, după cum urmează:
	Respectarea normelor de tehnică legislativă

	3.
	Art. 65 - (1) Planurile-cadru de învățământ cuprind disciplinele, domeniile de studiu, respectiv modulele de pregătire obligatorii și opționale, precum și numărul minim și maxim de ore aferente acestora.
(2) Trunchiul comun se constituie din disciplinele/domeniile de studiu/modulele de pregătire obligatorii, iar curriculumul la decizia școlii se constituie din disciplinele/domeniile de studiu/modulele de pregătire opționale.
(3) Programele școlare stabilesc, pentru fiecare disciplină, domeniul de studiu/modulul de pregătire din planul de învățământ, finalitățile urmărite și evidențiază conținuturile fundamentale de ordin teoretic, experimental și aplicativ, oferind orientări metodologice generale pentru realizarea și evaluarea acestora.
(4) Planurile-cadru și programele școlare pentru disciplinele/domeniile de studiu, respectiv modulele de pregătire obligatorii din învățământul preuniversitar sunt elaborate de către instituțiile și organismele abilitate ale Ministerului Educației, Cercetării, Tineretului și Sportului și se aprobă prin ordin al ministrului educației, cercetării, tineretului și sportului.
(5) Curriculumul la decizia școlii se constituie atât din pachete disciplinare opționale ofertate la nivel național, regional și local, cât și din pachete disciplinare opționale ofertate la nivelul unității de învățământ. Consiliul de administrație al unității de învățământ, în urma consultării elevilor, părinților și pe baza resurselor disponibile, stabilește curriculumul la decizia școlii.
 (51) Pentru învățământul profesional și tehnic, curriculumul la decizia școlii este curriculum în dezvoltare locală (CDL) și constituie oferta educațională la nivel local, elaborată de unitatea de învățământ în parteneriat cu operatorii economici/autoritățile administrației publice locale, pentru adaptarea formării profesionale a elevilor la nevoile locale ale pieței muncii.
 (52) În cazul învățământului dual, curriculumul în dezvoltare locală reprezintă maximum 30% din oferta educațională.
(6) Programele școlare pentru disciplinele/domeniile de studiu, respectiv modulele de pregătire opționale se elaborează la nivelul unităților de învățământ, cu consultarea consiliului profesoral, consiliului consultativ al elevilor, structurii asociative a părinților, precum și a reprezentanților comunității locale și, după caz, a operatorilor economici cu care unitatea de învățământ are relații pentru pregătirea practică a elevilor. Programele școlare sunt aprobate de consiliul de administrație al unității de învățământ.
(61) Ministerul Educației Naționale în colaborare cu Ministerul Sănătății elaborează o strategie privind educația pentru sănătate și nutriție până la data de 31 decembrie 2019. Strategia va fi transpusă în planurile-cadru de învățământ începând cu anul școlar 2020-2021.


---


(7) În cazul alternativelor educaționale, planurile-cadru și programele școlare sunt elaborate, în proiect, de reprezentanți ai acestora și sunt aprobate de Ministerul Educației, Cercetării, Tineretului și Sportului.
(8) În învățământul particular și confesional se utilizează planurile-cadru de învățământ și programele școlare pentru Curriculumul național aprobat de Ministerul Educației, Cercetării, Tineretului și Sportului sau planurile și programele de învățământ similare ori alternative învățământului de stat, aprobate de Ministerul Educației, Cercetării, Tineretului și Sportului.
(9) Planurile-cadru de învățământ și programele școlare pentru învățământul teologic și confesional se elaborează de către Ministerul Educației, Cercetării, Tineretului și Sportului, în colaborare cu fiecare cult în parte, și sunt aprobate prin ordin al ministrului educației, cercetării, tineretului și sportului.
(10) Planurile-cadru de învățământ pentru învățământul militar se elaborează de către Ministerul Educației, Cercetării, Tineretului și Sportului, în colaborare cu Ministerul Apărării Naționale, și sunt aprobate prin ordin al ministrului educației, cercetării, tineretului și sportului.
	1. La articolul 65, din Legea educației naționale nr. 1/2011, publicată în Monitorul Oficial al României, Partea I, nr. 18 din 10 ianuarie 2011, cu modificările și completările ulterioare, după alin (61) se introduce un nou alineat (62) cu următorul cuprins:




---













 „(62) Ministerul Educației în colaborare cu Ministerul Mediului, Apelor și Pădurilor elaborează o strategie privind educația pentru mediu până la data de 31 decembrie 2021. Strategia va fi transpusă în planurile-cadru de învățământ primar și gimnazial începând cu anul școlar 2022-2023.”



---
	1. La articolul 65 după alineatul (61) se introduce un nou alineat, alin. (62), cu următorul cuprins:






















„(62) Ministerul Educației în colaborare cu Ministerul Mediului, Apelor și Pădurilor elaborează o strategie privind educația pentru mediu până la data de 31 decembrie 2021. Strategia va fi transpusă în planurile-cadru pentru învățământul primar și gimnazial începând cu anul școlar 2022-2023.”
	Respectarea normelor de tehnică legislativă

























Pentru corectitudinea normei

	4.
	Art. 68 - (1) Curriculumul național pentru învățământul primar și gimnazial se axează pe 8 domenii de competențe-cheie care determină profilul de formare a elevului:
a) competențe de comunicare în limba română și în limba maternă, în cazul minorităților naționale;
b) competențe de comunicare în limbi străine;
c) competențe de bază de matematică, științe și tehnologie;
d) competențe digitale de utilizare a tehnologiei informației ca instrument de învățare și cunoaștere;
e) competențe sociale și civice;
f) competențe antreprenoriale;
g) competențe de sensibilizare și de expresie culturală;
h) competența de a învăța să înveți.
	2. La articolul 68 alin e) din Legea educației naționale nr. 1/2011, publicată în Monitorul Oficial al României, Partea I, nr. 18 din 10 ianuarie 2011, cu modificările și completările ulterioare se modifică și va avea următorul cuprins:


„(e) competențe sociale, civice și de mediu;”

	2. La articolul 68 alineatul (1), litera e) se modifică și va avea următorul cuprins:





„e) competențe sociale, civice și de mediu;”
	Respectarea normelor de tehnică legislativă.

Obs. - Textul în vigoare cuprinde cele opt competențe-cheie așa cum reies din Recomandarea Consiliului Uniunii Europene privind competențele-cheie pentru învățarea pe parcursul întregii vieți

	5.
	
---
	Art. II. - Normele de aplicare a prevederilor art. 65, alin. (62) și articolul 68 alin. e) din Legea educației naționale nr. 1/2011, cu modificările și completările ulterioare, precum și cu modificările și completările aduse prin prezenta lege, se adoptă prin hotărâre a Guvernului, la propunerea Ministerului Educației, în termen de 30 de zile de la publicarea legii în Monitorul Oficial al României, Partea I.
	
Se elimină. 
Autor: Comisia
	Conform prevederilor art. 65 alin. (4) din Legea nr. 1/2011, planurile cadru și programele școlare pentru disciplinele/ domeniile de studiu se aprobă prin ordin al ministrului educației. Adoptarea acestora se face prin legislația secundară, fiind inoportună modificarea planurilor-cadru prin lege, atât din perspectiva tehnicii legislative, cât și din perspectiva perturbării procesului în sine.
Drept urmare, adoptarea normelor prin hotărâre a Guvernului este contrară legislației în vigoare.
De asemenea, prevederile nu necesită norme de aplicare.

	6.
	---
	Art. III. - Prezenta lege intră în vigoare începând cu anul școlar 2022 - 2023.
	Art. II - Prevederile prezentei legi intră în vigoare începând cu prima zi a anului școlar 2022-2023.
	Respectarea normelor de tehnică legislativă







- ”competența de mediu” este deja introdusă în cele 8 competențe-cheie. Ea se regăsește în descriptivul fiecărei competențe-cheie, atât la „competențele în tehnologie și inginerie”, care implică înțelegerea schimbărilor provocate de activitatea umană și a responsabilității pe care trebuie să și-o asume fiecare cetățean, cât și la „competență civică”, care se referă la acțiunea în calitate de cetățean responsabil și la participarea activă la viața civică și socială, pe baza înțelegerii conceptelor și structurilor sociale, economice, juridice și politice, precum și a dezvoltării globale și durabile. Mai mult decât atât, există ”competența de dezvoltare personală, socială și de a învăța să înveți”, care presupune reflectarea asupra propriei persoane și pregătirea pentru a face față incertitudinilor și complexității;
- la art. 68 din Legea educației naționale nr. 1/2011 sunt enumerate cele opt competențe-cheie așa cum reies din Recomandarea Consiliului Uniunii Europene privind competențele-cheie pentru învățarea pe parcursul întregii vieți;
- din prevederile legale în vigoare reiese că prerogativele elaborării, modificării și completării, precum și aprobarea planurilor-cadru aparține Ministerului Educației. Așadar, adoptarea acestora se face prin legislația secundară, anume prin ordin de ministru sau hotărâre de guvern, fiind inoportună modificarea planurilor-cadru prin lege, atât din perspectiva tehnicii legislative, cât și din perspectiva perturbării procesului în sine. Nevoia justă identificată de inițiator poate fi integrată în programa școlară fără a presupune cu necesitate o dispoziție imperativă a modificării planurilor-cadru. În acest sens, mai potrivită este introducerea competențelor de mediu în cadrul competențelor-cheie pentru învățarea pe tot parcursul vieții, sub forma unei competențe transversale;
- în documentul de politici publice „Repere pentru proiectarea, actualizarea și evaluarea Curriculumului Național”, Ministerul Educației a identificat o serie de tendințe și provocări globale care își pot găsi rezolvarea prin introducerea acestora în programele școlare încă din ciclul primar. Printre aceste tendințe și provocări globale se află și „Dezvoltarea durabilă și protejarea mediului” (Capitolul 1. Schimbarea curriculară în contextul contemporan, subpunctul 1.1.1 Tendințe și provocări globale, pag. 8 - 9).

